**Paskaidrojuma raksts**

**par Ogres novada pašvaldības saistošajiem noteikumiem Nr.26/2024 “Grozījumi Ogres novada pašvaldības 2024. gada 14. februāra saistošajos noteikumos Nr. 3/2024 “Par Ogres novada pašvaldības 2024.gada konsolidēto budžetu”**

**1. VISPĀRĪGA INFORMĀCIJA PAR GROZĪJUMU BŪTĪBU**

Pamatojoties uz Ogres novada pašvaldības budžeta izpildes analīzi gan ieņēmumos, gan izdevumos, papildu piešķirto finansējumu mācību līdzekļu iegādei pašvaldības izglītības iestādēm un papildu līdzekļiem Eiropas Savienības projektu realizācijai, Ogres novada pašvaldības pieņemtajiem lēmumiem un izmaksām saistībā ar iepirkumu komisijas pabeigtām iepirkuma procedūrām, Ogres novada pašvaldības 2024. gada 25. jūlija budžeta grozījumos apkopoti šādi priekšlikumi pašvaldības budžeta grozījumiem:

1. precizēt ieņēmumu prognozes;
2. precizēt izdevumus pamatbudžetā valdības funkcionālajām kategorijām un ekonomiskās klasifikācijas kodiem;
3. precizēt pamatbudžeta finansēšanas daļu.

**2. Ogres novada pašvaldības ieņēmumi**

Ogres novada pašvaldības pamatbudžeta ieņēmumi saskaņā ar grozījumiem ir **100 511 487 eiro**, kas, salīdzinot ar sākotnēji apstiprināto budžetu, ir palielināti par **1 181 194 eiro**.



*1.tabula. Ogres novada pašvaldības ieņēmumu izmaiņas 2024. gada jūlija grozījumos.*

Ogres novada pašvaldības pamatbudžeta ieņēmumu palielinājumu pamatā veido ārvalstu finanšu palīdzības projektu ieņēmumu pārpilde, kā arī realizējamo un jaunu Eiropas Savienības projektu saņemtās investīcijas un citi pašvaldības budžetā saņemtie valsts transferti noteiktam mērķim.

**Nenodokļu ieņēmumi:** Ogres novada pašvaldības 2024. gada jūlija budžeta grozījumos šieieņēmumi palielinās par **35 108 eiro.** Galvenokārt tas saistīts ar to, ka ieņēmumi no pašvaldības īpašuma pārdošanas saskaņā ar domes pieņemtajiem lēmumiem palielināti par 30 000 eiro Rembates pagasta pārvaldē, kā arī 4 000 eiro saņemts finansējums Vidzemes kultūras programmas 2024 ietvaros (VKF) projektam Ogres teātra izrādei Žordi Galserāns "Kredīts".

**Valsts budžeta transferti:** Ieņēmumi, ko pašvaldība saņem no valsts budžeta konkrētam mērķim. Ogres novada pašvaldības 2024. gada budžeta grozījumos šie ieņēmumi palielinās par **1 023 547 eiro.** Plānots valsts finansējums mācību līdzekļu iegādei – pašvaldības izglītības iestādēm 2024.gadā 300 500 eiro apmērā.

Precizēti transfertos no valsts budžeta Ogres novada pašvaldībai 2024. gada jūlija budžeta grozījumos projektu ieņēmumi, attiecīgi gan samazināti, gan palielināti tiem plānotie ieņēmumi. Plānoti arī ieņēmumi vairākiem jauniem investīciju projektiem, lielākie no tiem ir trīs Erasmus programmas projektiem, ko realizē Ķeipenes pamatskola, Madlienas vidusskola un Ogres Valsts ģimnāzija par kopējo summu 146 064 eiro. 2024.gadā tiek uzsākta jauna projekta realizācija “PROTI un DARI2” (83 000 eiro). Ir saņemts ERAF projekta "Pakalpojumu infrastruktūras attīstība deinstitucionalizācijas plānu īstenošanai" gala maksājums 220 422 eiro apmērā un veikta šim projektam ņemtā aizņēmuma atmaksa.

**Ārvalstu finanšu palīdzība:** Ogres novada pašvaldības 2024. gada jūlija budžeta grozījumos šieieņēmumi palielinās par **95 848 eiro** trīs jaunu Nordplus programmas projektu realizācijai: 2 projekti Jumpravas pamatskolā un viens Nordplus projekta realizācijai Madlienas vidusskolā.

**Budžeta iestāžu ieņēmumi:** Ogres novada pašvaldības 2024. gada 25. jūlija budžeta grozījumos ir palielināti par **26 691 eiro**, kas pamatā saistīts ar ieņēmumu pārsniegumu par nekustamā īpašuma nomu un ieņēmumiem par komunāliem pakalpojumiem.

**3. Ogres novada pašvaldības budžeta izdevumi**

Ogres novada pašvaldības 2024. gada pamatbudžeta izdevumu daļā precizēti izdevumi pa funkcionālajām kategorijām un ekonomiskās klasifikācijas kodiem, kopumā izdevumus palielinot par **3 954 974 eiro,** kas pamatā saistīts ar izglītības iestāžu 2023. gada mērķdotāciju atlikumu pārcelšanu uz iestāžu budžetiem, projektu izmaksu precizējumiem un jaunu investīciju projektu realizācijas uzsākšanu, kā arī Ogres novada pašvaldības pieņemtajiem lēmumiem par līdzekļu piešķiršanu no “Izdevumi neparedzētiem gadījumiem”.

**Vispārējie valdības dienesti:** Ogres novada pašvaldības izdevumi samazināti par **2 952 eiro**. Pašvaldības institūciju un domes deputātu funkciju darbības nodrošināšanai izdevumi palielināti par 39 205 eiro, kas saistīts ar nepieciešamiem papildus līdzekļiem komandējumu izdevumiem, datu ievadei modulī Ceļu un ielu reģistrs Go Gis sistēmā atlikusī summa no 2023.g. un saskaņā ar lēmumu transporta līdzekļu sagatavošanai un nogādāšanai Ukrainā izdevumiem.

Pārējie iepriekš neklasificētie vispārējie valdības dienesti (Vēlēšanas) palielināti izdevumi par 146 457 eiro Eiropas parlamenta vēlēšanām.

Izdevumi neparedzētiem gadījumiem saskaņā ar pašvaldības domes pieņemtajiem lēmumiem samazināti par 188 614 eiro.

**Ekonomiskā darbība –** izdevumi 2024. gada jūlija budžeta grozījumos palielināti par **21 000 eiro**. Nepieciešams papildus finansējums 10 000 eiro jaunu Ogres novadnieka skolēnu karšu iegādei un drukāšanai. Lietus ūdens novadīšanai nepieciešami 11 000 eiro, lai novērstu Saules prospekta un tam pieguļošo teritoriju applūšanu stipru nokrišņu laikā.



*2.tabula. Ogres novada pašvaldības izdevumu izmaiņas 2024. gada jūlija grozījumos.*

**Vides aizsardzība –** izdevumi palielināti par **57 126 eiro**. Lielākais izdevumu pieaugums saistīts ar caurtekas remontam nepieciešamo finansējumu Parka ielā 8, Lielvārdē Ogres novadā 31 501 eiro un virsūdeņu novades risinājumam Stirnu ielā 5 812 eiro.

**Pašvaldības teritoriju un mājokļu apsaimniekošana –** 2024. gada jūlija budžeta grozījumos izdevumi palielināti par **323 819 eiro**. Tas galvenokārt saistīts ar plānoto finansējumu jauna ERAF projekta "Jaunogres aktīvās atpūtas kvartāla izveide" realizācijai 271 007 eiro apmērā. Papildus finansējums plānots arī velotrases būvniecībai un būvuzraudzībai 11 670 eiro, Rembates pagasta pārvaldei no pašvaldības īpašuma pārdošanas ieņēmumiem 10 000 eiro autotransporta iegādei, iekšpagalmu pašvaldību zemes sakārtošanai 15 000 eiro, estrādes grīdas atjaunošanai 5 000 eiro un atdzelžošanas iekārtas nomaiņai dzeramajam ūdenim Madlienā 12 000 eiro.

**Veselības aprūpei –** izdevumi palielināti par **18 691 eiro**

**Atpūta, kultūra un reliģija –** izdevumi palielināti par **863 257 eiro**. Pamatā palielinājums ir saistīts ar lēmumu par jauna projekta "Brīvības ceļa ekspozīcija ēkā Brīvības ielā 2, Ogrē būvprojekta izstrāde un pārbūve" realizāciju, kura paredzēta divos gados. 2024.gadā šim mērķim plānoti 854 118 eiro.

**Izglītība –** izdevumi palielināti par **2 695 533 eiro**, tai skaitā mācību līdzekļu iegādei Izglītības iestādēs izdevumi palielināti par 300 500 eiro, asistentu pakalpojumu nodrošināšanai 52 172 eiro. Sakarā ar izmaiņām pašvaldības grāmatvedības norēķinu sistēmās, darba algu izmaksu par 2023. gada decembri veicot šī gada janvārī, nevis 2023.gada decembra beigās, kā tas bija iepriekšējos gados, visās izglītības iestādēs palielināts finansējums darba samaksai pedagoģiskajiem darbiniekiem. Izglītības iestāžu 2023. gada mērķdotāciju atlikums pārcelts uz izglītības iestāžu budžetiem 1 968 396 eiro.

Finansējums “Pārējā citur neklasificētā izglītība” (izglītības projektu realizācijai) palielināts par 398 283 eiro. Pamatā tas ir saistīts ar trīs jauniem Erasmus programmas projektiem, ko realizē Ķeipenes pamatskola, Madlienas vidusskola un Ogres Valsts ģimnāzija par kopējo summu 146 064 eiro. 2024.gadā tiek uzsākta jauna projekta realizācija “PROTI un DARI2” (83 000 eiro), kā arī trīs jaunu Nordplus programmas projektu realizācija: divu projektu Jumpravas pamatskolā un viena Nordplus projekta realizācija Madlienas vidusskolā.

**Sociālā aizsardzība –** 2024. gada budžeta grozījumos izdevumi samazināti par **21 500 eiro**, tas ir saistīts ar precizētām izmaksām Atbalstam bezdarba gadījumā, kas tiek realizēts sadarbībā ar Nodarbinātības valsts aģentūru aktīvā nodarbinātības pasākuma “Algoti pagaidu sabiedriskie darbi” ietvaros, izdevumi samazināti par 11 500 eiro un pašvaldības aģentūras "Ogres komunikācijas" izdevumu strukturālajām izmaiņām starp valdības funkcijām.

**4. Ogres novada pašvaldības budžeta FINANSĒŠANA**

**AIZŅĒMUMI**

Ogres novada pašvaldībai 2024. gada jūlija budžeta grozījumos plānoto aizņēmumu apjoms palielināts par 997 007 eiro.

|  |  |  |  |  |
| --- | --- | --- | --- | --- |
| Nr. p.k. | Aizņēmumu mērķis | 2024.g. plānotie aizņēmumi (EUR) | Grozījumi | Koriģēti 2024.g. plānotie aizņēmumi (EUR) |
| 1 | Prioritārajam investīciju proj. "Muzikālais teātris Rīgas ielā 15, Ogrē, Ogres novadā. 1. kārta "Neatkarības laukuma un tā pieguļošās teritorijas Ogrē pārbūve"" | 1 395 000 |  | 1 395 000 |
| 2 | Projekts "Siltumnīcefekta gāzu emisiju samazināšana Ogres novada pašvaldības Ķeguma un Lielvārdes teritorijas apgaismojuma infrastruktūrā" EKII - 7/34. | 71 132 |  | 71 132 |
| 3 | Projekts "Siltumnīcefekta gāzu emisiju samazināšana Ogres novada pašvaldības Ikšķiles teritorijas apgaismojuma infrastruktūrā" EKII - 7/35. | 181 324 |  | 181 324 |
| 4 | ERAF projekts "Jaunogres aktīvās atpūtas kvartāla izveide" | 271 007 | 271 007 | 271 007 |
| 5 | Prioritārajam investīciju proj. "Brīvības ceļa ekspozīcija ēkā Brīvības ielā 2, Ogrē būvprojekta izstrāde un pārbūve" | 726 000 | 726 000 | 726 000 |
|  | **Kopā:** | **1 647 456** | **997 007** | **2 644 463** |

*3.tabula. Ogres novada pašvaldības plānoto aizņēmumu izmaiņas 2024. gada jūlija grozījumos.*

Uz 2024. gada 25. jūliju Ogres novada pašvaldībai ir 103 aizņēmumu līgumi. (2024.gadā vēl nav noslēgts neviens jauns aizņēmumu līgums). Aizņēmumu atmaksai 2024. gada jūlija budžeta grozījumos izdevumi palielināti par 220 422 **eiro**.

|  |  |
| --- | --- |
| **Projekta nosaukums** | **Palielinās Valsts kasei atgriežamais aizņēmums** |
| A2/1/23/17; P-6/2023 ERAF projekta “Pakalpojumu infrastruktūras attīstība deinstitucionalizācijas plānu īstenošanai Ogres novadā” īstenošanai. | **220 422** |

*4.tabula. Ogres novada pašvaldības aizņēmumu atmaksu izmaiņas 2024. gada jūlija grozījumos.*

Līdzekļu atlikumu uz gada beigām Ogres novada pašvaldības 2024. gada jūlija grozījumos plānots samazināt par **1 997 195 eiro**, kas galvenokārt saistīts ar to, ka Izglītības iestāžu 2023. gada mērķdotāciju atlikums pārcelts uz izglītības iestāžu budžetiem.

Domes priekšsēdētājs E. Helmanis